



**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**18 OCTOMBRIE 2017**

Ca urmare a solicitării de emitere a acordului de mediu adresată de UNIVERSITATEA BABEŞ BOLYAI CLUJ NAPOCA din municipiul Cluj Napoca, str. Mihail Kogălniceanu, nr. 1, judeţul Cluj, înregistrată la Agenţia pentru Protecţia Mediului Bistriţa-Năsăud cu nr. *5812/22.05.2017,* *cu ultima completare la nr. 11621/12.10.2017,* în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *18.10.2017*, că proiectul „*Reabilitare centru de învăţământ, cercetare, bază practică şi conferinţe, Arcalia - Universitatea Babeş Bolyai”,* amplasat în localitatea Arcalia, intravilan comuna Şieu Măgheruş,județul Bistriţa-Năsăud, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la punctul 13, lit. a) - orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*b) suprafaţa totală a amplasamentului este de* *164.730 m2 şi cuprinde:*

*Bilanţ teritorial pentru situația existentă:*

* ***Suprafaţa construită***

|  |  |  |
| --- | --- | --- |
| *Nr. Crt.* | *Construcţii existente înscrise în Cf* | *Suprafața construită conform cf nr. 27010 în m2* |
| 1 | Construcții C1-Castelul Bethlen | 692.00 |
| 2 | Construcții C2-Anexa(PAVILION ADMINISTRATIV) | 606.00 |
| 3 | Construcții C3-Anexa( PAVILION DE CAZARE VECHI) | 716.00 |
| 4 | Construcţii C4-Anexa( *PAVILION FOI*ȘOR BUCĂTĂRIE DE VARĂ) | 95.00 |
| 5 | Construcţii C5-Anexa(*REZERVOR DE AP*Ă și CASĂ DE POMPE) | 43.00 |

*Suprafaţa construită totală existentă =2152 m2*

|  |  |  |
| --- | --- | --- |
| *Nr. Crt.* | *Construcţii existente neînscrise în Cf* | *Suprafața construită conform ridicării topografice în m2* |
| 1 | Sera de plante | 90.23 |
| 2 | Construcții anexe tehnice | 6.06 |

***SUPRAFAŢA CONSTRUITĂ TOTALĂ EXISTENTĂ =2248.29 m2***

*c) prin proiect se propun următoarele* ***o****biective structurate pe șapte capitole, fiecare cu unul sau mai multe obiecte, astfel:*

*C.I.REABILITARE CLĂDIRI, cu următoarele obiecte:*

*I.Ob.1 CLĂDIREA CASTEL*

*I.Ob.2 PAVILION DE CAZARE VECHI*

*I.Ob.3 PAVILION ADMINISTRATIV*

*I.Ob.4. PAVILION FOISOR BUCĂTĂRIE DE VARĂ*

*I.Ob.5.CONSTRUCŢII SPECIALE ŞI ANEXE*

*-I.Ob.5a.REZERVOR DE APĂ*

*-I.Ob.5b.CASA DE POMPE*

*-I.Ob.5c.SERĂ DE PLANTE - demolare seră existentă*

*-I.Ob.5c.p.SERĂ DE PLANTE - realizare seră nouă*

*-I.Ob.5d.ORANJERIE*

*-I.Ob.5e.MONUMENT FUNERAR*

*C.II.PAVILION DE CAZARE CU CAPACITATE 80 LOCURI DE CAZARE*

*C.III.REABILITAREA CĂILOR DE ACCES, ALEI, PLATFORME*

*C.IV.REFACERE IMPREJMUIRE ŞI PORŢI*

*C.V. SISTEM DE ILUMINAT EXTERIOR PIETONAL*

*C.VI.REABILITARE SISTEM DE ALIMENTARE CU APA SI CANALIZARE*

*C.VII.AMENAJARE PARC DENDROLOGIC, FACILITATI DE AGREMENT SI PETRECEREA TIMPULUI LIBER, cu următoarele obiecte:*

*VII.Ob.1. AMENAJARE PARC DENDROLOGIC*

*VII.Ob.2.TERENURI DE SPORT SI AGREMENT*

*VII.Ob.3.PAVILION VESTIAR PENTRU TERENURILE DE SPORT*

*VII.Ob.4.PAVILION DE ODIHNA-FOISOR DE LEMN*

*VII.Ob.5.FANTANA*

*- pentru reabilitarea clădirilor vechi se vor realiza următoarele lucrări:*

*- desfacerea pardoselii existente inclusiv a umpluturilor și montarea unor pardoseli noi,*

*- curăţarea zidăriei existente, inclusiv scoaterea rosturilor pe o adâncime de 2-3 cm şi rerostuirea suprafeţelor care vor fi lăsate aparent;*

*- desfacerea instalaţiilor existente aparente de pe pereţi şi bolţi şi refacerea lor ascuns în pardoseala;*

*- tratarea cu tratament anticoroziv a armăturilor corodate;*

*- desfacerea şi înlocuirea tuturor tâmplăriilor existente şi înlocuirea lor cu tâmplării de lemn stratificat,*

*- desfacerea placajelor de faianţă şi a lambriurilor de pe pereţi,*

*- desfacerea tuturor pardoselilor interioare existente şi înlocuirea lor cu parchet din lemn masiv casetat,*

*- desfacerea tuturor pardoselilor exterioare existente şi înlocuirea lor cu plăci din piatră naturală antiderapantă rezistentă la îngheţ – dezgheţ,*

*- se va rezolva problema scurgerilor apelor pluviale în zona balustradelor.*

*- se propune montarea de obloane exterioare din lamele de lemn pe faţade, la toate uşile şi ferestrele, inclusiv obloane oarbe în nişele faţadelor,*

*- lemnul nou se va trata cu substanţe ignifuge și insecto-fungicide.*

*În urma modificărilor realizate bilanţul teritorial propus va fi:*

|  |  |  |  |
| --- | --- | --- | --- |
| Nr. crt. | Zona funcţională | Suprafaţa (m2) | Procent ocupat (%) |
| ***Bilanţul teritorial propus - Parcul dendrologic al Castelului Bethlen*** | | | |
| 1 | Suprafața Parc dendrologic, conform cf nr.27010 | 164,730.00 | 100 |
| ***A*** | **Suprafața construcții existente și propuse:** |  |  |
| A.1 | Construcţii C1-Castelul Bethlen | 692.00 | 0.42 |
| A.2 | Construcții C2-Anexa - Pavilion administrativ | 606.00 | 0.37 |
| A.3 | Construcții C3-Anexa-Pavilion vechi de cazare | 716.00 | 0.43 |
| A.4 | Construcții C4-Anexa-Pavilion foişor bucătărie de vara | 122.16 | 0.07 |
| A.5 | Pavilion nou de cazare | 1348.48 | 0.81 |
| A.6 | Suprafaţa construita Sera de plante | 198.71 | 0.12 |
| A.7 | Suprafaţa construita Oranjerie | 112.36 | 0.06 |
| A.8 | Suprafața construita Pavilion vestiare terenuri de sport | 189.64 | 0.11 |
| A.9 | Suprafața construita Pavilion foişor de lemn(4 pavilioane in parc) | 100.00 | 0.06 |
| ***B*** | ***Suprafața circulaţii şi parcaje amenajate la sol*** |  |  |
| B.1 | Suprafața circulaţii principale semicarosabile din macadam | 10567.47 | 6.41 |
| B.2 | Suprafața circulaţii secundare pietonale, ocazional carosabile, din macadam | 6553.07 | 3.97 |
| B.3 | Suprafața circulaţii terţiare-alei pietonale(pământ bătut) | 2003.20 | 1.21 |
| B.4 | Suprafața parcări - dale înierbate | 666.50 | 0.40 |
| B.5 | Suprafața zone de odihna și locuri de joaca | 2582.43 | 1.56 |
| B.6 | Suprafața terase exterioare - decking (la Pavilionul nou de cazare) | 478.64 | 0.29 |
| ***C*** | ***Suprafața terenuri de sport*** |  |  |
| C.1 | Suprafața teren de golf | 33281.89 | 20.20 |
| C.2 | Suprafața terenuri de sport-multifuncţional, tenis și badmington | 24,157.00 | 14.66 |
| ***D*** | ***Suprafața spaţii verzi*** |  |  |
| D.1 | *Spaţii verzi amenajate-vegetaţie înaltă și joasă* | 75203.17 | 45.65 |
| D.2 | Spatii verzi vegetație joasă - zona pentru evenimente | 1154.52 | 0.70 |
| D.3 | Spatii verzi-zona pentru răsaduri lângă seră | 546.52 | 0.33 |
| ***E*** | ***Canale apă şi luciu de apă*** | 3441.33 | 2.08 |
| ***F*** | ***Suprafața obiecte cu valoare istorică şi ambientală*** |  |  |
| F.1 | Suprafața morminte | 5.91 | 0.003 |
| F.2 | Suprafața fântână | 3.00 | 0.001 |

***SUPRAFAŢA CONSTRUITĂ***  *propusă în parcul dendrologic=****4085.35 m2***

***SUPRAFAŢA CONSTRUITĂ DESFĂŞURATĂ TOTALĂ***  *propusă în parcul dendrologic=****7758 m2***

* *CAPACITATEA DE CAZARE:*

*- Pavilionul vechi de cazare va avea o capacitate de - 50 locuri*

*- Pavilionul noi de cazare va avea o capacitate de - 80 locuri*

* *CAPACITATEA RESTAURANTELOR:*

*- Sala de mese din Pavilionul administrativ va avea o capacitate de 48 persoane*

*- Restaurantul Pavilionului nou de cazare va avea o capacitate de 236 persoane*

* *CAPACITATEA SĂLILOR DE CONFERINŢE:*

*- clădirea castel are două săli de conferințe, una cu o capacitate de 64 locuri și una cu o capacitate de 36 de locuri.*

*În ceea ce priveşte eliminarea vegetaţiei existente, este vorba despre următoarele categorii de vegetație:*

*1. arbori îmbătrâniți, cu cioate, ramuri uscate, debilizați, sau înclinați la un grad avansat (conform analizei efectuate în cadrul inventarului din anul 2015, cu completări în anii ulteriori);*

*2. exemplare arborescente care nu au făcut parte din inventarul „istoric” al parcului, fiind introduși după anul 1970, în cea mai mare parte fiind vorba despre plantația de dud (Morus alba) de pe latura de NE a sitului;*

*3. exemplare de arbori și arbuști existenți în curtea castelului, în cea mai mare parte fiind vorba despre elemente introduse aici după anul 1970 (conform vârstei acestora), având în vedere propunerea de revenire a curții castelului la configurația istorică-recomandata inclusiv de Ministerul Culturii.*

*4. exemplare de arbori și arbuști – în cea mai mare parte izolați, sau în pâlcuri răzlețe – situați pe spațiul terenului de golf propus spre înființare;*

*5. exemplare de arbori și arbuști existenți pe traseele drumurilor și aleilor nou propuse, fiind vorba în cea mai mare parte de vegetație crescută spontan, în ultimele 3-4 decenii;*

*6. exemplare de arbori și arbuști prezenți pe amplasamentul clădirilor nou propuse pe teritoriul parcului (baza sportivă, vestiare, seră, oranjerie).*

*Totalul acestor exemplare propuse spre eliminare (defrișare și extragere a cioatei) este de* ***155 buc****., din care* ***121 exemplare de arbori*** *și* ***34 exemplare de arbuști****.*

*În cadrul propunerii de amenajare, s-a propus* ***plantarea*** *următoarelor categorii de material săditor dendro-floricol:*

*1.* ***Arbori foioși****: 69 de specii botanice, cu un total de* ***230 exemplare****;*

*2.* ***Arbori foioși*** *pentru* ***aliniamente****:* ***96 exemplare****;*

*3.* ***Arbori rășinoși****: 13 de specii botanice, cu un total de* ***72 exemplare****;*

*4.* ***Arbuști foioși****: 39 de specii botanice, peste* ***2.500 exemplare****;*

*5.* ***Arbuști rășinoși****: 4 specii,* ***69 exemplare****;*

*6.* ***Specii volubile*** *(cățărătoare): 2 specii,* ***15 exemplare****;*

*7.* ***Garduri vii****: specii de foioase și rășinoase, peste* ***3.700 exemplare****;*

*8.* ***Specii floricole perene****: peste* ***7.500 exemplare****;*

*- se propune introducerea de specii noi și repopularea speciilor existente în baza studiului de specialitate anexat, avizat de autorităţile competente care administrează aria naturala protejata-CJ Bistriţa - Năsăud;*

*- se propun bariere vegetale de protecție care dublează împrejmuirile, pe toate laturile parcului care se învecinează cu proprietăţi private.*

Alimentarea cu apă:

*- apa rece se va asigura de la reţeaua de alimentare cu apa potabila a localităţii, existentă;*

*- apa caldă de consum va fi asigurat separat pentru fiecare corp de clădire astfel:*

*- pentru pavilionul administrativ, pavilionul de cazare vechi, clădirea castel, pavilionul de cazare nou apa caldă menajeră se va prepara cu energie termică de la centrala termică destinată fiecărui corp separate; fiecare corp de clădire va avea centrala termica proprie.*

*- pentru vestiarele aferente terenului de sport apa caldă menajeră se va prepara prin intermediul boilerelor electrice;*

*- pentru sere apa caldă menajeră se va prepara prin intermediul boilerelor electrice.*

*Evacuarea ape uzate:*

*- apele uzate menajere vor fi la reţeaua de canalizare a localităţii, existentă,*

*- apele uzate menajere rezultate de la cele două bucătării - a corpului administrativ, respectiv a corpului nou de cazare - înainte de a fi deversate la reţeaua de canalizare vor fi trecute prin separatoare de grăsimi. Epurarea finală a apelor uzate menajere se va realiza la staţia de epurare ape uzate a localităţii;*

*- apele pluviale vor fi conduse cu ajutorul reţelei de incintă spre canalele de drenaj existente la limita de proprietate, drenaje care deversează în lacul amenajat în vecinătatea Pavilionului nou de cazare;*

*- pentru protecţia calităţii apelor pluviale deversate în lacul amenajat s-au prevăzut două separatoare de hidrocarburi pentru zonele de parcări auto;*

*Instalaţie de stingere incendiu: se vor amplasa 36 de hidranţi interiori şi 4 hidranţi exteriori.*

**Sistemul de încălzire cuprinde:**

- pentru corp Castel:

- *pentru încălzirea oficiului, garderobei şi a grupurilor sanitare agentul termic va fi furnizat de o centrala termică proprie acestei clădiri.*

*- pentru încălzirea şi răcirea spaţiilor cu destinaţia de foaier şi sala de conferinţe agentul termic va fi asigurat de doua cazane murale în condensaţie, fiecare având 80 kW.*

- pentru corp nou de cazare*agentul termic va fi asigurat de două cazane în condensaţie, fiecare avand 300 kW.*

- pentru corp vechi de cazare *agentul termic va fi asigurat de două cazane murale în condensaţie, fiecare având 60 kW.*

- pentru încălzirea oranjerie *s-au prevăzut două aeroterme cu funcţionare pe gaz metan;*

- pentru încălzirea spatiilor din corpul administrativ *agentul termic va fi asigurat de un cazan mural în condensaţie, având puterea de100 kW.*

*-* pentru încălzirea spatiilor din corpul de vestiare *agentul termic va fi asigurat de un cazan mural în condensaţie, având puterea35 kW.*

- pentru corp sere*:*

- *pentru încălzirea şi răcirea pe timp de vară a sălii de studiu agentul termic se va asigura de la un cazan mural în condensaţie cu boiler incorporat având puterea de 26 kW.*

*- pentru încălzirea încăperii de seră s-au prevăzut două aeroterme cu funcţionare pe gaz.*  **Lucrări necesare organizării de şantier:**

*Organizarea de şantier se va realiza pe platforma existentă la nord de clădirea Castelului, în vecinătatea accesului din colțul nord estic.*

*Organizarea de şantier va ocupa o suprafața de cca 1400 m2, pe care se va aşterne balast și pe care se vor realiza construcţiile, amenajările și depozitele de materiale din cadrul şantierului*

*- materialele care se vor utiliza în zonele de demolare și de construcție (cărămizi, borduri etc.) se vor depozita pe o platforma betonata de 3x7x0.1m,*

*- va exista o zonă pavată între locul de spălare a roţilor şi drumul public de pe care se realizează accesul în şantier. Apa folosită pentru spălarea roţilor va fi trecută printr-un decantor/separator de grăsimi urmând să fie condusă în reţeaua de canalizare,*

*- pentru molozul rezultat în urma demolărilor/demontărilor se vor amenaja rampe de depozitare provizorii de unde prin intermediul unor firme specializate vor fi transportate la depozitul ecologic de la Tărpiu,*

*- substanţele și preparatele chimice periculoase se vor depozita în cadrul organizării de şantier într-un depozit închis, în ambalaje originale, sigilate.*

*Construcţii, amenajări și depozite de materiale în cadrul şantierului:*

*- panou identificare de şantier dimensiune standard 60x90 cm*

*- punct control și paza-container modular 150x150x240 cm*

*- birou organizare de şantier:baraca/container modular 6.16x2.44x2.74 m*

*- platformă betonată pentru spălare roti autovehicule 3x10x0.1 m*

*- depozit materiale perisabile si agregate 7.2x6x2.4 m*

*- platformă preparare betoane și mortare 1.5x1.5x0.1 m*

*- platformă betonată, punct gospodăresc deşeuri menajere 2.0x1.5x1.0 m*

*- platformă betonată, punct gospodăresc deşeuri periculoase/afectate biologic 3.50x3.50x0.1 m*

*- depozit substanţe și preparatele chimice periculoase de 3x3x2.4 m şi de 2x2x2.4 m*

*- wc ecologic mobil 1.025x1.025x2.15m*

*- pichet și punct de intervenție PSI*

*- vestiare :baraca/container modular 6.16x2.44x2.74 m*

*- platformă betonată depozitare susțineri și schele 3x3x0.1m*

*- depozit materiale mărunte 2x2x2.4m*

*- platformă betonată depozit materiale rezultate în urma demolărilor 3x7m*

*- platformă depozitare materiale lemnoase 3x6x0.1 m*

*- banc de lucru 0.8x4x0.9m*

*- platformă betonată depozit armaturi, bare și alte elemente metalice 3x6x0.1 m.*

*c) proiectul are un efect cumulativ cu alte activităţi existente în zonă, dar efectul nu poate fi semnificativ;*

*d) amplasamentul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*e) nu este situat în arie dens populată;*

*f) nu se utilizează substanţe periculoase pentru realizarea proiectului și pentru funcţionarea activității;*

*g) la faza de realizare a proiectului rezultă deşeuri de construcţie, deșeuri de tip menajer şi asimilate, iar după punerea în funcţiune rezultă deşeuri de tip menajer şi deşeuri de ambalaje.*

*Deşeurile rezultate, atât în etapa de realizare a investiţiei cât şi în perioada de funcţionare a obiectivului, se vor colecta selectiv şi vor fi preluate de firme autorizate.*

*Deşeurile menajere vor fi transportate şi depozitate prin relaţie contractuală cu operatorul de salubritate.*

*h) prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*i) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică din 18.10.2017, nu rezultă un impact semnificativ asupra mediului al proiectului propus;*

*j) anunţurile publice privind depunerea solicitării de emitere a acordului de mediu au fost mediatizate prin afişare la sediul Primăriei comunei Şieu Măgheruş, prin publicare în presa locală şi afişare pe site-ul A.P.M. Bistriţa-Năsăud. Nu s-au înregistrat observaţii/contestaţii/ comentarii din partea publicului interesat pe durata desfășurării procedurii de emitere a actului de reglementare.*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate în incintă, astfel încât să se asigure protecţia factorilor de mediu.*

*3. Pentru protecția factorilor de mediu în perioada de implementare a proiectului se vor respecta următoarele:*

*- stratul de sol fertil și pământul steril excavat pentru realizarea șanțurilor vor fi depozitate separat, în zona de lucru, fiind utilizate la refacerea zonei și pentru umplutură;*

*- nu se va depăşi suprafaţa necesară frontului de lucru;*

*4. Suprafața de teren ocupată temporar pe perioada realizării lucrărilor se va limita la strictul necesar și va fi adusă la starea inițială după terminarea lucrărilor;*

*5. Organizarea de șantier va fi amplasată în vecinătatea localităţilor. Aceasta va cuprinde containere tipizate cu destinația de birou, magazie și barăci, toaletă, panouri PSI, panouri identificare. Nu se vor depozita carburanți pentru utilaje.*

*6. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*7. Se interzice depozitarea necontrolată a deşeurilor (direct pe sol, etc.) ca şi incinerarea lor.*

*8. Se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante);*

*9. Autovehiculele şi utilajele folosite vor respecta normele şi prevederile privind emisiile de noxe şi de zgomot. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

*10. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*11. Se interzice accesul de pe amplasament pe drumurile publice cu utilaje, maşini de transport necurăţate.*

*12. Nu se vor executa lucrări de reparaţii a motoarelor, schimbarea uleiului de motor şi hidraulic pe amplasamentul proiectului. Aceste operațiuni se vor efectua numai pe amplasamente autorizate.*

*13. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor sau obiectivelor de interes public.*

*14. Se vor lua măsurile necesare pentru prevenirea degajării şi împrăştierii prafului în timpul execuţiei lucrărilor (instalare barieră de protecţie, umectări ş.a.).*

*15. Instruirea/pregătirea angajaţilor pentru intervenţie în cazul sesizării unor scurgeri accidentale de produse petroliere/uleiuri minerale.*

*16. În cazul apariţiei unei poluări accidentale se vor lua imediat măsuri de stopare a fenomenului şi de remediere a suprafeţei afectată.*

*Se va raporta la APM BN şi la CJ BN al GNM orice poluare constatată, indiferent de cauzele apariţiei acesteia.*

*17. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*18. Este interzisă spălarea utilajelor şi a mijloacelor de transport în albia sau pe malurile cursului de apă.*

*19. Sunt interzise traversările cursurilor de apă și oprirea în vecinătatea acestora a autovehiculelor care prezintă scurgeri de carburanți/uleiuri.*

*20. La execuția lucrărilor se vor respecta întocmai cele menționate în memoriul de prezentare – date, parametri – justificare a prezentei decizii.*

*21. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*22. La finalizarea investiției titularul va notifica Agenţia pentru Protecţia Mediului Bistriţa-Năsăud și Comisariatul Județean Bistrița-Năsăud al GNM pentru verificarea conformării cu actul de reglementare solicitat.*

**Prezentul act de reglementare este valabil pe toată perioada punerii în aplicare a proiectului cu condiția să nu fie modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAȚII,

biolog-chimist Sever Ioan ROMAN

ing. Marinela Suciu

Întocmit,

ing. Livia Puşcaş